Val di Mazara

As Val di Mazara is a historische Vawoitungseihheit im Westn vo Sizilien.

Da Begriff geht dobei ned afs italienische Woat: valle (Toi) zruck, des oft mid Val obkiazt wead sondan af de Bezeichnung vallo, de a Vawoitungseihheit aus da Zeid vo da arabischn Bsetzung vo  Sizilien doastejt. Domois woa Sizilien in de drei Vawoitungseihheitn: Val di Mazara, Val Demone und Val di Noto eihteit. De Provinzeihteijung is bis 1818 bsteh bliem, ois a neie Eihteijung in siem Provinzn duachgfiaht worn is.

As Val di Mazara hod a Fläch vo uma 11.000 km² ghod und woa somid des greßte vo de drei Valli. Es hodn gonzn Westtei vo Sizilien bis zu da Linie eafosst, de duach de beidn Fliss Imera Settentrionale und Imera Meridionale buidt wead. Des entspricht in etwa am Territorium vo de heiting Provinzn: Trapani und Agrigent sowia da Metropolitanstod Palermo.